ประกาศคณะกรรมการกํากับตลาดทุนที่ ทธ. 56/2559เรื่อง การให้บุคคลอื่นเป็นผู้รับดําเนินการในงานที่เกี่ยวข้องกับ การประกอบธุรกิจ(ฉบับที่ 5)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 113 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 มาตรา 100 วรรคสอง มาตรา 114 มาตรา 116 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 133 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 คณะกรรมการกํากับตลาดทุนออกประกาศไว้ดังต่อไปนี้ข้อ 1 ให้เพิ่มความต่อไปนี้เป็นบทนิยามคําว่า "ผู้ให้บริการระบบสนับสนุน" "ระบบสนับสนุน" และ "ประกาศผู้ให้บริการระบบสนับสนุน" ท้ายบทนิยามคําว่า "ผู้บริหาร" ในข้อ 2 แห่งประกาศคณะกรรมการกํากับตลาดทุน ที่ ทธ. 25/2556 เรื่อง การให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจ ลงวันที่ 17 พฤษภาคม พ.ศ. 2556 ""ผู้ให้บริการระบบสนับสนุน" หมายความว่า ผู้ที่ได้รับความเห็นชอบเป็นผู้ให้บริการระบบสนับสนุนตามที่กําหนดในประกาศผู้ให้บริการระบบสนับสนุน"ระบบสนับสนุน" หมายความว่า ระบบสนับสนุนงานที่เกี่ยวข้องกับการซื้อขายหน่วยลงทุนและการจัดการกองทุนตามที่กําหนดในประกาศผู้ให้บริการระบบสนับสนุน"ประกาศผู้ให้บริการระบบสนับสนุน" หมายความว่า ประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการขอรับความเห็นชอบเป็นผู้ให้บริการระบบสนับสนุนงานที่เกี่ยวข้องกับการซื้อขายหน่วยลงทุนและการจัดการกองทุน" ข้อ 2 ให้ยกเลิกความในข้อ 8 แห่งประกาศคณะกรรมการกํากับตลาดทุน ที่ ทธ. 25/2556 เรื่อง การให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจ ลงวันที่ 17 พฤษภาคม พ.ศ. 2556 และให้ใช้ความต่อไปนี้แทน "ข้อ 8 งานที่ผู้ประกอบธุรกิจอาจให้บุคคลที่ประกอบกิจการอื่นเป็นผู้รับดําเนินการตามหมวดนี้ ได้แก่งานดังต่อไปนี้ เว้นแต่เป็นกรณีตามวรรคสอง (1) งานจัดการเกี่ยวกับสิทธิประโยชน์ของลูกค้า (2) งานบริหารความเสี่ยง เฉพาะกรณีที่ผู้รับดําเนินการเป็นบริษัทในเครือ (3) งานตรวจสอบและควบคุมภายใน เฉพาะกรณีที่ผู้รับดําเนินการเป็นบริษัทในเครือหรือสํานักงานสอบบัญชี (4) งานกํากับดูแลการปฏิบัติงาน เฉพาะกรณีที่ผู้รับดําเนินการเป็นบริษัทในเครือ (5) งานจัดระบบและใช้เทคโนโลยีสารสนเทศ (6) งานที่มีลักษณะในการรวบรวม เรียบเรียง หรือแยกแยะข้อมูลที่เกี่ยวข้องกับลูกค้า ทั้งนี้ ในกรณีที่งานดังกล่าวเกี่ยวข้องกับบัญชีและการเงินของลูกค้า ต้องให้บริษัทในเครือหรือสํานักงานสอบบัญชีเป็นผู้รับดําเนินการ (7) งานจัดทําทะเบียนของลูกค้า (8) งานปฏิบัติการภายหลังการซื้อขายหลักทรัพย์และสัญญาซื้อขายล่วงหน้า (9) งานปฏิบัติการเพื่อสนับสนุนการลงทุนของกองทุน เฉพาะกรณีที่ผู้รับดําเนินการเป็นบริษัทในเครือหรือสถาบันการเงิน (10) งานการลงทุนในต่างประเทศของกองทุน เฉพาะเท่าที่จําเป็นเพื่อช่วยให้การประกอบธุรกิจมีประสิทธิภาพและต้องไม่มีผลเสมือนเป็นการไม่ประกอบธุรกิจ โดยผู้รับดําเนินการเป็นบุคคลที่เป็นไปตามหลักเกณฑ์ในข้อ 11 และต้องปฏิบัติดังนี้ (ก) ระบุรายละเอียดของการดําเนินการดังกล่าวอย่างชัดเจนไว้ในรายละเอียดของโครงการจัดการกองทุนรวม หรือได้รับความยินยอมเป็นลายลักษณ์อักษรจากลูกค้าที่เป็นกองทุนส่วนบุคคลหรือกองทุนสํารองเลี้ยงชีพแล้ว แล้วแต่กรณี (ข) มีการบริหารจัดการความเสี่ยงที่อาจเกิดขึ้นจากการให้บุคคลอื่นเป็นผู้รับดําเนินการ (ค) มีการรายงานการควบคุมดูแลบุคคลอื่นที่เป็นผู้รับดําเนินการไว้ในรายงานการกํากับดูแลการปฏิบัติงานประจําปี (annual compliance report) (11) งานอื่นที่มีลักษณะคล้ายคลึงกับงานตาม (1) ถึง (9) ผู้ประกอบธุรกิจสามารถให้ผู้ให้บริการระบบสนับสนุนเป็นผู้รับดําเนินการในงานตามวรรคหนึ่งได้ทั้งหมด ทั้งนี้ เฉพาะงานในส่วนที่ผู้ให้บริการดังกล่าวได้รับความเห็นชอบตามประกาศผู้ให้บริการระบบสนับสนุน"ข้อ 3 ให้ยกเลิกข้อ 9 แห่งประกาศคณะกรรมการกํากับตลาดทุน ที่ ทธ. 25/2556 เรื่อง การให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจ ลงวันที่ 17 พฤษภาคม พ.ศ. 2556 ข้อ 4 ให้ยกเลิกความในข้อ 10 แห่งประกาศคณะกรรมการกํากับตลาดทุน ที่ ทธ. 25/2556 เรื่อง การให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจ ลงวันที่ 17 พฤษภาคม พ.ศ. 2556 และให้ใช้ความต่อไปนี้แทน "ข้อ 10 ผู้ประกอบธุรกิจสามารถให้บุคคลที่ประกอบกิจการอื่นที่มีลักษณะดังต่อไปนี้เป็นผู้รับดําเนินการในงานตามข้อ 8 ได้โดยไม่ต้องยื่นคําขออนุญาตตามข้อ 12 (1) สถาบันการเงิน หรือบริษัทในเครือของผู้ประกอบธุรกิจที่อยู่ในกลุ่มธุรกิจทางการเงิน ซึ่งอยู่ภายใต้การกํากับดูแลของบุคคลใดบุคคลหนึ่งดังนี้ (ก) สํานักงานหรือธนาคารแห่งประเทศไทย (ข) หน่วยงานกํากับดูแลที่เป็นสมาชิกของ International Organization of Securities Commissions (IOSCO) โดยหน่วยงานดังกล่าวต้องเป็นพหุภาคีประเภท Signatory A ใน Multilateral Memorandum of Understanding Concerning Consultation and Cooperation and the Exchange of Information (MMOU) หรือหน่วยงานกํากับดูแลด้านหลักทรัพย์หรือสัญญาซื้อขายล่วงหน้าที่มีบันทึกความเข้าใจในการให้ความช่วยเหลือกับสํานักงานในระดับไม่น้อยกว่าความช่วยเหลือที่กําหนดตามMMOU และหน่วยงานกํากับดูแลดังกล่าวมีอํานาจตามกฎหมายที่จะสามารถให้ความช่วยเหลือแก่สํานักงานได้ตามบันทึกความเข้าใจนั้น ทั้งนี้ การให้ความคุ้มครองประโยชน์ของผู้ลงทุนตามหลักเกณฑ์การกํากับดูแลของประเทศที่หน่วยงานกํากับดูแลดังกล่าวตั้งอยู่ต้องไม่ด้อยกว่าหลักเกณฑ์ของสํานักงาน (ค) ธนาคารกลางที่เป็นสมาชิกของ Bank for International Settlement (BIS) (2) สํานักงานสอบบัญชีที่มีผู้สอบบัญชีในสังกัดเป็นบุคคลที่ได้รับความเห็นชอบจากสํานักงานให้เป็นผู้สอบบัญชีในตลาดทุนตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้สอบบัญชีในตลาดทุน ทั้งนี้ เฉพาะงานตามข้อ 8 วรรคหนึ่ง (3) หรือ (6) (3) ตลาดหลักทรัพย์แห่งประเทศไทย หรือบริษัทจํากัดหรือบริษัทมหาชนจํากัดที่ตลาดหลักทรัพย์แห่งประเทศไทยจัดตั้งขึ้นและถือหุ้นไม่น้อยกว่าร้อยละเจ็ดสิบห้าของจํานวนหุ้นที่จําหน่ายได้แล้วทั้งหมดของบริษัทนั้น (4) ผู้ให้บริการระบบสนับสนุน ทั้งนี้ เฉพาะงานในส่วนที่ผู้ให้บริการดังกล่าวได้รับความเห็นชอบตามประกาศผู้ให้บริการระบบสนับสนุน (5) นิติบุคคลอื่นนอกเหนือจาก (1) (2) (3) หรือ (4) ที่มีประสบการณ์ในการทํางานไม่น้อยกว่าห้าปีในงานที่จะรับดําเนินการให้แก่ผู้ประกอบธุรกิจ ทั้งนี้ การนับประสบการณ์ในการทํางานของผู้รับดําเนินการดังกล่าว อาจนับประสบการณ์การทํางานต่อเนื่องจากประสบการณ์ของกิจการอื่นได้ หากนิติบุคคลดังกล่าวมีความเกี่ยวข้องหรือมีความสัมพันธ์กับกิจการอื่นในลักษณะอย่างใดอย่างหนึ่งดังนี้ (ก) กรรมการและผู้บริหารของนิติบุคคลดังกล่าวส่วนใหญ่เป็นกลุ่มบุคคลเดียวกับกรรมการและผู้บริหารของกิจการอื่น (ข) นิติบุคคลดังกล่าวเกิดจากการควบเข้ากันของกิจการอื่นหรือปรับโครงสร้างทางธุรกิจของกิจการอื่น (ค) นิติบุคคลดังกล่าวได้รวมเอาธุรกิจของกิจการอื่นมาเป็นธุรกิจของนิติบุคคลนั้น (ง) นิติบุคคลดังกล่าวมีความเกี่ยวข้องหรือมีความสัมพันธ์กับกิจการอื่นในลักษณะที่สามารถนําประสบการณ์ของกิจการอื่นมาใช้ในการประกอบธุรกิจของตนได้"ข้อ 5 ให้ยกเลิกความในข้อ 12 แห่งประกาศคณะกรรมการกํากับตลาดทุน ที่ ทธ. 25/2556 เรื่อง การให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจ ลงวันที่ 17 พฤษภาคม พ.ศ. 2556 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทธ. 42/2558 เรื่อง การให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจ (ฉบับที่ 3) ลงวันที่ 10 กรกฎาคม พ.ศ. 2558 และให้ใช้ความต่อไปนี้แทน"ข้อ 12 นอกเหนือจากกรณีตามข้อ 10 และข้อ 11 ผู้ประกอบธุรกิจที่ประสงค์จะให้บุคคลที่ประกอบกิจการอื่นเป็นผู้รับดําเนินการในงานที่เกี่ยวข้องกับการประกอบธุรกิจตามข้อ 8 วรรคหนึ่ง (1) ถึง (9) และ (11) ต้องได้รับอนุญาตจากสํานักงานก่อนการมอบหมายให้ดําเนินการดังกล่าว โดยให้ผู้ประกอบธุรกิจยื่นคําขออนุญาตต่อสํานักงานตามแบบคําขออนุญาต พร้อมทั้งเอกสารหลักฐานประกอบคําขอตามที่ระบุในคู่มือสําหรับประชาชน ทั้งนี้ สํานักงานจะพิจารณาคําขออนุญาตภายในสามสิบวันนับแต่วันที่สํานักงานได้รับคําขออนุญาต พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชน"ข้อ 6 ให้เพิ่มความต่อไปนี้เป็นข้อ 19/1 แห่งประกาศคณะกรรมการกํากับตลาดทุน ที่ ทธ. 25/2556 เรื่อง การให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจ ลงวันที่ 17 พฤษภาคม พ.ศ. 2556 "ข้อ 19/1 มิให้นําความในข้อ 18(7) และข้อ 19 มาใช้บังคับกับผู้ประกอบธุรกิจที่ให้ผู้ให้บริการระบบสนับสนุนเป็นผู้รับดําเนินการ ทั้งนี้ เฉพาะงานในส่วนที่ผู้ให้บริการดังกล่าวได้รับความเห็นชอบตามประกาศผู้ให้บริการระบบสนับสนุน" ข้อ 7 ประกาศนี้ให้ใช้บังคับตั้งแต่วันที่ 16 มกราคม พ.ศ. 2560 เป็นต้นไป ประกาศ ณ วันที่ 21 ธันวาคม พ.ศ. 2559 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน